CELEX: 32019D0626(01)
Language: et
Date: 2018-12-19 00:00:00
Title: Sotsiaalkindlustussüsteemide koordineerimise halduskomisjon — Otsus nr F3, 19. detsember 2018, määruse (EÜ) nr 883/2004 artikli 68 tõlgendamise kohta seoses diferentseeritud lisahüvitise arvutamise meetodiga (EMPs ja EÜ-Šveitsi kokkuleppe raames kohaldatav tekst)

26.6.2019   
            
            
               ET
            
            
               Euroopa Liidu Teataja
            
            
               C 215/2
            
         
      SOTSIAALKINDLUSTUSSÜSTEEMIDE KOORDINEERIMISE HALDUSKOMISJON
      OTSUS nr F3,
      19. detsember 2018,
      määruse (EÜ) nr 883/2004 artikli 68 tõlgendamise kohta seoses diferentseeritud lisahüvitise arvutamise meetodiga
      (EMPs ja EÜ-Šveitsi kokkuleppe raames kohaldatav tekst)
      (2019/C 215/02)
      SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
      võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõikide määruse (EÜ) nr 883/2004 ning Euroopa Parlamendi ja nõukogu 16. septembri 2009. aasta määruse (EÜ) nr 987/2009 (milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord) (2) sätetest tulenevate haldus- ja tõlgendusküsimustega,
      võttes arvesse määruse (EÜ) nr 883/2004 artiklit 68,
      võttes arvesse määruse (EÜ) nr 987/2009 artiklit 60
      ning arvestades järgmist:
      
                  (1)
               
               
                  Määruse (EÜ) nr 883/2004 artikli 68 lõikes 2 on sätestatud, et kui kattuvate õiguste puhul on perehüvitisi õigus saada rohkem kui ühe liikmesriigi õigusaktide alusel, antakse perehüvitisi vastavalt õigusaktidele, mis on prioriteetsed vastavalt kõnealuse artikli lõikele 1. Õigus perehüvitistele teiste vastuoluliste ühe või mitme riigi õigusaktide alusel peatatakse esimesena nimetatud õigusaktidega sätestatud summa ulatuses ja seda summat ületava summa puhul makstakse vajadusel diferentseeritud lisahüvitist.
               
            
                  (2)
               
               
                  Selleks et hõlbustada määruse (EÜ) nr 883/2004 ühetaolist kohaldamist, lepib halduskomisjon kokku, et nimetatud artikli rakendamiseks tuleks kehtestada kahe või enama asjaomase liikmesriigi õigusaktide alusel ette nähtud summade võrdlemise ja asjaomase asutuse makstava võimaliku diferentseeritud lisahüvitise määramise ühtne menetlus.
                  Toimides määruse (EÜ) nr 883/2004 artikli 71 lõikes 2 sätestatud tingimuste kohaselt,
               
            ON TEINUD JÄRGMISE OTSUSE:
      
                  1.
               
               
                  Selle liikmesriigi asutus, kelle õigusaktid ei ole määruse (EÜ) nr 883/2004 artikli 68 lõike 1 kohaselt prioriteetsed, võrdleb iga pereliikme puhul prioriteetsete õigusaktidega ette nähtud perehüvitiste summat ja enda poolt kohaldatavate õigusaktidega ette nähtud perehüvitiste summat.
               
            
                  2.
               
               
                  Pärast iga üksiku pereliikme puhul tehtud võrdlust maksab asjaomane asutus diferentseeritud lisahüvitist, mis on võrdne kahe summa vahega.
               
            
                  3.
               
               
                  Käesolev otsus avaldatakse Euroopa Liidu Teatajas. Otsus jõustub kahekümnendal päeval pärast selle avaldamist.
               
            
         
            
               Halduskomisjoni esimees
            
            Bernhard SPIEGEL
         
      
      
         (1)  ELT L 166, 30.4.2004, lk 1.
      
         (2)  ELT L 284, 30.10.2009, lk 1.